### | | | | --- | --- | | | | | --- | | **Teknik- og Miljøudvalget** 6. september 2018 Sagsnr. 710-2018-5719 Dok.nr. 710-2018-198963 Sagsbehandler DPLVSO | | 69.                 Projektforslag for fjernvarmeforsyning af LP 337, Holmebakken i Hinnerup - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om fjernvarmeforsyning af boligområdet
Holmebakken i Hinnerup, der er omfattet af lokalplan nr. 337.

I henhold til kommunens strategiske varmeplan, skal
lokalplanområdet forsynes med fjernvarme og dette er videreført i den vedtagne
lokalplan nr. 337, hvor der ved nybyggeri er tilslutningspligt til kollektiv
varmeforsyning.  For bebyggelse, der opfylder de gældende klassifikationskrav
for lavenergihuse, har kommunen dog pligt til at dispensere fra denne
bestemmelse.

[adresse] har kapacitet til at forsyne det nye
boligområde og vil med godkendelse af projektforslaget få forsyningspligt i
området. [adresse] finansierer, ejer, driver og vedligeholder
fjernvarmeforsyningsanlægget til og med hovedafspærringshanerne og varmemålerne
hos forbrugerne.

Hinnerup Fjernvarme har påbegyndt etablering af ledningsnet
og forsyning af de første forbrugere uden kommunens forudgående godkendelse af
et projektforslag. Teknik og Kultur har derfor anmodet varmeværket om at
udarbejde et projektforslag med henblik på at lovliggøre fjernvarmeforsyningen
af lokalplanområdet, der kan ses på side 6 i projektforslaget.

Etableringen af hovedledningsnettet er gennemført og alle
ledninger er lagt i offentlige arealer. Stikledninger til nye forbrugere vil
løbende blive etableret, når husene bliver bygget. Lokalplanen giver mulighed
for opførelse af i alt 27 boliger, hvoraf der indtil nu er opført 16.

**VURDERING**

På baggrund af oplysningerne i projektforslaget vurderer
Teknik og Kultur, at projektet som helhed er samfundsøkonomisk fordelagtigt.

Projektet indebærer en samlet anlægsinvestering på ca.
380.000 kr. for Hinnerup Fjernvarme. [adresse] beregninger viser, at
fjernvarmeudvidelsen vil bidrage med et positivt resultat for varmeværket på
godt 120.000 kr. årligt ved fuld udbygning og tilslutning af lokalplanområdet.

Brugerøkonomiske beregninger viser, at den samlede årlige
varmeudgift, inkl. låneydelser, er ca. 2.000 kr. lavere ved installering af
fjernvarme i forhold til en luft-vand varmepumpe, svarende til en besparelse på
ca. 12%.

Samfundsøkonomiske beregninger viser, at besparelsen ved
valg af fjernvarme i forhold til individuelle varmepumper, for en 20 års
periode, er ca. 1,5 mio. kr., svarende til 35 %. Der er i den forbindelse lavet
en følsomhedsberegning, der viser, at projektet er robust allerede ved den
nuværende tilslutning på kun 60 % af det forventede antal huse.

Energi- og miljømæssige beregninger viser, at der ved
gennemførelse af projektet vil være en samlet udledning over 20 år på 36,1 tons
CO2-ækvivalenter mod 8,8 tons ved individuelle varmepumper.
Projektets fordel er dog, at varmeproduktionen samles på ét effektivt anlæg,
hvor det vil være muligt i fremtiden, at supplere eller udskifte Hinnerup
Fjernvarmes nuværende brændsler med f.eks. solvarme, store varmepumper, mere
overskudsvarme eller andre miljøvenlige løsninger. Derudover er
fjernvarmeinstallationen stort set vedligeholdelsesfri og medfører ikke
uforudsete udgifter for forbrugerne.

**ØKONOMI**

Projektet får ingen økonomiske konsekvenser for [adresse]
Kommune.

**INDDRAGELSE**

I henhold til det gældende bygningsreglement, skal ny
bebyggelse opvarmes ved hjælp af vedvarende energi eller fjernvarme.
Naturgasforsyning af nybyggeri er som udgangspunkt ikke længere tilladt, og da
der heller ikke findes eksisterende naturgasledninger i området, har
projektforslaget ikke været sendt i høring ved HMN GasNet.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for fjernvarmeforsyning af Holmebakken i Hinnerup” godkendes.

**BESLUTNING**

**Bilag**

|  |  |
| --- | --- |
| Projektforslag for fjernvarmeforsyning af Holmebakken i Hinnerup | 710-2018-199087 |